እንደ አይሁድ ሰውን በመስቀል ላይ ሰቅሎ ከማሰቃየት የበለጠ ፣ የወንድ ብልት ላይ ሁለት ኪሎ የሚመዝን ፕላስቲክ ሙሉ ውሀ አንጠልጥሎ ከማኮላሸት የበለጠ ፣ ኩላሊትን አየደበደቡ ሽንትን ከማሸናት የበለጠ ፣ ሰው በለበሰው ልብስ ላይ እንዲፀዳዳ ከማድረግ የበለጠ ምን ሊያደረጉ ይችላሉ ? የሚለዉ ህሊናየ ውስጥ ተመላለሰብኝ ፣ እረፍትም ነሳኝ።ሃብታሙን እንዳይናገረው ኢትዮጵያዊ ጨዋነት የከለከለው የግፍ አይነት ምንድን ነው ? ኢትዮጵያዊ አድርጎት የማያውቅና ሊናገረው የተፀየፈው ፣ ወያኔ ግን የሚፈፅመው የተለየ የማሰቃያ ዘዴ ምንድን ነው ? አለመናገሩስ ጥቅምና ጉዳቱ ምንድን ነው? የሚሉ ጥያቄወችን ህሊናየ መልስ እንዲሰጠኝ ተሟገትኩት።
